 

**בבית הדין הצבאי המחוזי**

**במחוז שיפוטי דרום**

**בפני השופטת: סא"ל רינת לוי מוסקוביץ'**

**בעניין: התובע הצבאי (ע"י ב"כ,** **קמ"ש עידו זגורי )**

**נגד**

 **הנאשם:X/XXX רב"ט ז' א' (ע"י ב"כ, רס"ן אמיר גונמן בשמו של סרן חן יצחק)**

**הכרעת - דין**

על פי הודאתו מורשע הנאשם בעבירה של החזקת סם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, ובעבירה של סירוב להיבדק בבדיקה לשם גילוי סמים לפי סעיף 127א וסעיף 250א לחוק השיפוט הצבאי, התשט"ו – 1955 בהתאם לכתב האישום ולפרטים הנוספים.

1. **ניתנה היום, כ"ב בטבת תשפ"ד, 03.01.2024, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**גזר - דין**

הנאשם הורשע על פי הודאתו בעבירות שעניינן החזקת סם מסוכן במשקל של כ-5 גרם בנסיבות אזרחיות וסירוב להיבדק. העבירות בוצעו בחודשים מרץ 2022 ויולי 2022, וכתב האישום הוגש באוגוסט 2023.

הצדדים הציגו לעיוני הסדר טיעון המבקש להסתפק בעונש צופה פני עתיד, לצד קנס כספי.

הצדדים ציינו כי התחשבו בסיום שירותו המלא של הנאשם, בנסיבותיו מבית ובוויתורה של ההגנה על טענות ראייתיות.

נוכח שחרורו של הנאשם מספר חודשים לאחר הגשת כתב האישום, ובשים לב לשיהוי הניכר בהגשת כתב האישום, מצאתי לכבד את ההסדר.

**על הנאשם נגזרים, אפוא, העונשים הבאים:**

1. **עונש מאסר מותנה בן שלושים (30) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
2. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
3. **קנס בסך אלף חמש מאות שקלים (1,500 ₪) לטובת קרן החילוט. הקנס ישולם על ידי הנאשם בשישה (6) תשלומים שווים, חודשיים ועוקבים, החל מיום 01.02.2024. הקנס ישולם באמצעות כרטיס אשראי או בשוברים. אם לא ישלם הנאשם את אחד התשלומים במועד יועמד הקנס כולו לפירעון מיידי.**
4. **הורדה לדרגת טוראי.**
5. **ניתן היום, כ"ב בטבת תשפ"ד, 03.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_\_**

שופטת

**העתק נכון מהמקור

ק' בית הדין**

**נערך על ידי: ק.ג**

**בתאריך:04.02.2024**

**חתימת המגיה: סגן שיר בן-ארמון**